Харама (писта)
Сиркуито Преманенте дел Харама (), или само Сиркуито дел Харама и Харама, е писта за провеждане на автомобилни и мотоциклетни състезания, намираща се северно от Мадрид, Испания.

История 
В периода между 1968 и 1981 г. Сиркуито дел Харама е домакин на девет старта за Голямата награда на Испания. След това отпада от календара на Формула 1 именно защото е прекалено тясна за тогавашните стандарти.

Характеристика 
Построена е през 1967 г. по проект на нидерландския архитект Йоханес Хугенхолц. Дължината ѝ е 3,404 км. Тесните ѝ и бавни завои правят изпреварването изключително трудно. Доказателство за това е състезанието от Формула 1 през 1981 г., когато Жил Вилньов успява да запази първата позиция през цялото състезание, плътно преследван от четири по-бързи пилота. Най-бързата обиколка принадлежи на Жил Вилньов - 1:16,44 минути при средна скорост 160,328 км/ч през 1979 г. Повечето от завоите носят имената на легендарни автомобилни състезатели - Тацио Нуволари, Хуан Мануел Фанджо, Акиле Варци, Джузепе Фарина, Алберто Аскари и Алфонсо де Портаго.

Победители във Формула 1

Вижте също 
 Писти за Формула 1
 Формула 1
 Всички стартове в историята на Формула 1

Сиркуит де Харама
Автомобилни писти в Испания
Спорт в Мадрид